Conferința științifică „Tratatul de la Trianon- consecințe geopolitice, juridice și naționale” se va desfășura luni, 3 iunie, la Chișinău.
Astfel, în cadrul evenimentului, istoricii Gheorghe Cojocaru, Alexandru Solcan și Constantin Corneanu vor prezenta importanța acestui eveniment istoric și efectele asupra traseului istoric al națiunii române și al întregii Europe.
Prezentarea va fi urmată de un dialog inedit între cei trei cercetători din Republica Moldova și publicul prezent la manifestare.
Conferința este organizată de Institutul Cultural Român „Mihai Eminescu” la Chișinău, în colaborare cu Universitatea de Stat din Moldova, pentru a marca Ziua Tratatului de la Trianon.